Diari Oficial de la Generalitat Valenciana


Sumari del DOGV 4593, del 23-09-2003 (2003/10546)

DECRET 186/2003, de 19 de setembre, del Consell de la Generalitat, pel qual s'autoritza la creació de l'Escola Tècnica Superior d'Enginyeria en la Universitat de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4593

Data del DOGV
:   23-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10553


Data del document
:   19-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Universitat de València
    * centre d'ensenyament
    * universitat

DECRET 186/2003, de 19 de setembre, del Consell de la Generalitat, pel qual s'autoritza la creació de l'Escola Tècnica Superior d'Enginyeria en la Universitat de València. [2003/M10204]
  
La Universitat de València ha sol·licitat la creació de l'Escola Tècnica Superior d'Enginyeria, adscrivint a esta les titulacions d'Enginyer en Informàtica, Enginyer en Electrònica i Enginyer Químic, autoritzades pel Decret 139/1994, de 18 de juliol, del Consell de la Generalitat; les titulacions d'Enginyer Tècnic de Telecomunicació, especialitat en Sistemes Electrònics, autoritzada pel Decret 237/1997, de 9 de setembre, del Consell de la Generalitat, i la titulació d'Enginyer Tècnic de Telecomunicació, especialitat en Telemàtica, autoritzada pel Decret 179/2002, de 5 de novembre, del Consell de la Generalitat, que eren organitzades per les facultats de Ciències Físiques i de Ciències Químiques, i la conseqüent transformació d'estes en la Facultat de Física i en la Facultat de Química.
  
El Consell Social de la Universitat de València, en la reunió del dia 23 de desembre de 2002, va proposar la creació de l'Escola Tècnica Superior d'Enginyeria per transformació de la Facultat de Ciències Físiques i la Facultat de Ciències Químiques.
  
El Consell Valencià d'Universitats va tindre coneixement de la proposta de creació i transformació en la reunió de data 23 de juliol de 2003.
  
Vist l'article 8.2 de la Llei Orgànica 6/2001, de 21 de desembre, d'Universitats, el Reial Decret 557/1991, de 12 d'abril, sobre creació i reconeixement d'universitats i centres universitaris, i el Decret 252/1997, de 23 de setembre, del Consell de la Generalitat, sobre procediment d'autorització d'implantació de titulacions universitàries, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 19 de setembre de 2003,
  
DECRETE
  
Article 1
  
Autoritzar la Universitat de València la creació i posada en funcionament de l'Escola Tècnica Superior d'Enginyeria per a organitzar i impartir les ensenyances conduents a l'obtenció del títol d'Enginyer en Informàtica, Enginyer Químic, Enginyer en Electrònica, Enginyer Tècnic de Telecomunicació, especialitat en Sistemes Electrònics, i Enginyer Tècnic de Telecomunicació, especialitat en Telemàtica, que deixaran de ser organitzades per la Facultat de Ciències Físiques i la Facultat de Ciències Químiques.
  
Article 2
  
Autoritzar la Universitat de València la transformació de la Facultat de Ciències Físiques en la Facultat de Física, per a organitzar i impartir les ensenyances conduents a l'obtenció del títol de Llicenciat en Física i de Diplomat en Òptica i Optometria, i de la Facultat de Ciències Químiques en la Facultat de Química, per a organitzar i impartir les ensenyances conduents a l'obtenció del títol de Llicenciat en Química.
  
Disposicions finals
  
Primera
  
Es faculta el conseller de Cultura, Educació i Esport per a dictar les disposicions necessàries per a l'aplicació i execució del que disposa el present decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 19 de setembre de 2003
  
El president de la Generalitat,
  
FRANCISCO CAMPS MARTÍNEZ
  
El conseller de Cultura, Educació i Esport,
  
ESTEBAN GONZÁLEZ PONS